  Майя Бывальцева 25-тӥ толшоре, дун-чылкыт Татианалэн нуналаз, Удмуртиысь Йӧскалык лыдӟетъюртын (Удмурт урам, 264) Татьяна нимо тунсыко но азинлыко нылкышноосын пумиськон ортчоз. Со сярысь ужъюртлэн пресс-службаез ивортэ. Удмуртиысь мерлыко политикая но ужъя министр Татьяна Чуракова, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез, «Удмурт Кенеш» огазеяськонлэн тӧроез Татьяна Ишматова но Йӧскалык лыдӟетъюртлэн кивалтӥсез Татьяна Тенсина асьсэ улонысьтызы тунсыко учыръёссэс вералозы, улоназы но ужазы азинсконъёс басьтэмзы пумысен юанъёслы валэктонъёс сётозы. Со сяна, ужрадэ пыриськисьёс Татьяна нимын герӟаськем ӧжыт тодмо учыръёс сярысь тросгес тодыны быгатозы. Кутсконэз 14 часын, пыронэз эркын. Чаклам арлыд: 16+ Тегъёс: Мерлык Ижкар Удмуртия Йӧскалыклыдӟетъюрт  